Den Vest-Sjællandske Avis, 1840-01-06
Jndenlandske Efterretninger. Kjøbenhavn den 2den Januar. Efter kgl. allerhøieste Befaling indfandt Overpræsident Kjerulff sig igaar Kl. 1 1/2 i det Geheime-Statsraad, hvor Hs. Maj. behagede allernaadigst at overlevere ham den af Hs. Maj. selv underskrevne Communallov for Kjøbenhavn. Umiddelbart herpaa begav Overpræsidenten sig til Magistraten, hvor Borgmesterne, Raadmændene og de 32 Borgerrepræsentanter iforveien efter allerhøieste Befaling vare tilsagte at møde for at gjøres bekjendte med Jndholdet af den for Hovedstaden saa yderst vigtige Lov, som ikke kunde andet end vække almindelig Tilfredshed. Efterat Loven var oplæst, udbragtes under almindelig Jubel et "Længeleve Kong Christian den 8de." Nogle af Borgerrepræsentanterne yttrede det Ønske, at man strax skulde begive sig til Kongen for at tolke sin Taknemmelig hed; efter nøiere Overlæg blev det imidlertid besluttet, at en Deputation, bestaaende af Overpræsidenten, en Borgmester og de to Formænd for Borgerrepræsentanterne, skulde udføre dette Hverv paa en nærmere allernaadigst bestemt Tid. Denne Deputation havde Audients den 2den Januar. - Jndledningen til Communalloven er saa smuk, at vi ansee det for rigtigt at optage den. "Vi Christian den Otteende, osv. Gjøre vitterligt: Ligesom Vor forevigede Forgænger, Kong Frederik den Sjette, Høilovlig Jhukommelse, umiddelbart efter at have skiftet Provindsialstænderne henvendte sin landsfaderlige Opmærksomhed paa Jndførelsen af en selvstændigere Communalforvaltning, saaledes havde han, efterat have ordnet Communeforvaltningen i de øvrige Kjøbstæder ved sin Anordning af 21. Oct. 1837, ogsaa i Aaret 1838 forelag. sine troe Provindsialstænder for Sjællands, Fyens og Lollands-Falsters Stifter, samt for Island og Færserne et Udkast til en lignende Anordning for Hans Residentsstad og derover modtaget Stændernes allerunderdanigste Betænkning. - Det er faldet i Vor Lod at afgjøre denne Sag, og da Vi tilfulde deele den Høisalige Konges Erkjendelse af en fri og velordnet Communeforvaltnings virksomme Jndflydelse paa at fremme ægte Borgersind og derved Communens Bedste, saa har det været Os en i høi Grad tilfredsstillende Følelse, at Vi, efter at have taget Sagen, og derunder ogsaa vore troe Provindsialstænders Betænkning under nøieste Overveielse, have seet Os istand til at kunne paa flere Maader give det forelagte Udkast saadanne Forandringer, som svare til de igjennem Stænderne, som og tildeels tidligere igjennem Stadens 32 Mænd, udtalte Ønsker. Navnligen have Vi givet den Ret, som Udkastet har tillagt Borgerskabet til igjennem dets selvalgte Repræsentanter at udnævne nogle af Magistratens Medlemmer, den Udvidelse, hvorpaa Stænderne have andraget. Saa have Vi og bestemt Os for, at lade den umiddelbare Valgmaade, som Stænderne, ligesom tidligere de 32 Mænd, have foreslaaet, træde istedetfor det middel vare Valg, hvorved Stadens Repræsentanter efter Udkastet skulde vælges, og i Forbindelse dermed at sætte den Grændse for Valgretten, der eenstemmigen er bleven erkjendt for nødvendig, naar den foreslaaede Valgmaade skulde finde Sted. – Vi have den ligesaa faste som velgrundede Overbeviisning, at Kjøbenhavns oplyste og retsindige Borgerskab vil vide at benytte de det tilstaaede Rettigheder med en saadan Skjønsomhed og i en saadan god Aand, at denne Vor Anordning vil bære rige Frugter til Gavn for Hovedstaden i Særdeleshed og Fædrelandet i Almindelighed, og til Glæde for Os."(Berl. Av.)